RÁMCOVÁ KÚPNA ZMLUVA Č. .....
uzatvorená podľa ust. § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na zákazku
„Nákup 20 kotúčových píl“
 (ďalej len „Zmluva“)



ZMLUVNÉ STRANY


Kupujúci:		SLOVENSKÝ VODOHOSPODÁRSKY PODNIK, štátny podnik
Sídlo:			Karloveská 2, 841 04 Bratislava – mestská časť Karlova Ves
Registrácia:		zapísaný v OR MS Bratislava III, Oddiel: Pš, Vložka č.: 427/B
IČO:			36 022 047
DIČ:			2020066213
IČ DPH:			SK2020066213
Štatutárny orgán:		Ing. Jozef Moravčík, generálny riaditeľ
Bankové spojenie	[●]
IBAN:			[●]
Kontaktná osoba:		[●]

(ďalej len „Kupujúci“)

a

Predávajúci:		[●]
Sídlo:			[●]
Registrácia:		[●]
IČO:			[●]	
DIČ:			[●]
IČ DPH:			[●]	
Štatutárny orgán:		[●] 
Bankové spojenie:	[●]
IBAN:			[●]
Kontaktná osoba:		[●], tel.: [●], e-mail: [●]
E-mailová adresa na prijatie objednávky (ak je iná ako e-mailová adresa kontaktnej osoby): [●]

(ďalej len „Predávajúci“),

(Kupujúci a Predávajúci spolu ďalej aj ako „Zmluvné strany“, resp. jednotlivo „Zmluvná strana“)


I. PREAMBULA

1.1 Zmluva bola medzi Zmluvnými stranami uzatvorená ako výsledok verejného obstarávania zákazky „Nákup 20 kotúčových píl“ vyhlásenej  Kupujúcim ako verejným obstarávateľom. 
1.1.1 v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a
1.1.2 v súlade s výzvou na predkladanie ponúk do zákazky zo dňa [●] a v súlade s opisom predmetu zákazky (ďalej len „Súťažné podklady“).

II. PREDMET ZMLUVY

2.1 Predmetom tejto Zmluvy je na jednej strane záväzok Predávajúceho dodať predmet špecifikovaný nižšie (ďalej len „Tovar“) a previesť na Kupujúceho vlastnícke právo k Tovaru a na strane druhej záväzok Kupujúceho v súlade s ustanoveniami Zmluvy Tovar prevziať a zaplatiť zaň Predávajúcemu kúpnu cenu špecifikovanú v článku VI. Zmluvy. 
2.2 Predávajúci je povinný dodať Kupujúcemu nasledovný Tovar::
2.2.1 kotúčová píla na lesné porasty – počet 20 kusov
2.2.2 adaptér na výmenu koncových nástrojov – počet 20 kusov 
Popis kotúčovej píly na lesné porasty: 
Typ: BD2
Priemer rezu: 100-150 mm
Hmotnosť: od 70 kg a viac
Šírka rezu: nad 120 cm
Počet diskov: 2 a viac
Popis ramenovej kosačky FEMAC DOC 201 4.3, ktorá je umiestnená na traktoroch TYM 5025C:
Výkon: 35/52 KW
Trojbodový záver kategórie 1-2
Hmotnosť: 2000 kg
Šírka:1,8 m
Zadný vývodný hriadeľ: 540 ot./min
Technické vlastnosti kolesového traktora a štandardná výbava:
Rám- 1. a 2. rameno z konštrukčnej ocele ST 52
Zadný trojbodový záves – kategória 2
Olejová nádrž 100 litrov
Dvojitá zubová hydraulická pumpa skupiny 3+2-60+14 l/min.
Obojsmerný hydraulický motor 
Rozvádzač s diaľkovým ovládaním a lankami dĺžky 3000 mm
Kopírovací valec nastaviteľný v troch polohách
Uhol natočenia hlavy - 200 stupňov
Rotor s otáčkami 3000 ot-/min.
Upevňovacie tiahlá
Kardánový hriadeľ – zadný, TYP 1, 6 odrážkový, 35 mm priemer, cca 60 cm dĺžka 
Mulčovacia hlava 1050 mm- Model 20.2 TTD 105 s priamym pohonom

III. PRÁVA A POVINNOSTI ZMLUVNÝCH STRÁN

3.1 Predávajúci sa zaväzuje dodať Kupujúcemu Tovar v súlade so Zmluvou, vo vlastnom mene a na vlastnú zodpovednosť.
3.2 Predávajúci zodpovedá za to, že dodá Tovar podľa Zmluvy riadne a včas, podľa požiadaviek a pokynov Kupujúceho neprekračujúcich rozsah predmetu Zmluvy, podmienok dojednaných v Zmluve, v súlade so všeobecne záväznými právnymi predpismi platnými v čase poskytnutia plnenia.
3.3 Predávajúci je povinný bezodkladne písomne informovať Kupujúceho o vzniku akejkoľvek udalosti, ktorá bráni alebo sťažuje dodanie Tovaru, alebo dodanie Tovaru znemožňuje.
3.4 Kupujúci je povinný poskytnúť Predávajúcemu nevyhnutnú súčinnosť, ktorej odôvodnená potreba vznikne v priebehu plnenia Zmluvy.
3.5 Predávajúci dodá predmet Zmluvy, ktorý je certifikovaný a schválený na dovoz a predaj v Slovenskej republike, resp. v rámci Európskej únie a bude vyhovovať platným medzinárodným normám, STN a všeobecne záväzným právnym predpisom, platným na území Slovenskej republiky.
3.6 Predávajúci je povinný v súlade s ustanoveniami tejto Zmluvy, okrem povinností špecifikovaných v článku II. Zmluvy plniť svoje záväzky v súlade s touto Zmluvou, dodržiavať platné právne predpisy, technické normy, STN/EN vrátane doporučených ustanovení, dodržiavať a riadiť sa pokynmi Kupujúceho,  postupovať s odbornou starostlivosťou a chrániť záujmy Kupujúceho v súvislosti s plnením záväzkov z tejto Zmluvy, ktoré Predávajúci pozná alebo musí poznať.
3.7 Predávajúci sa zaväzuje zabezpečiť dopravu tovaru na miesto špecifikované v článku IV. Zmluvy a uhradiť všetky colné, dovozné a iné poplatky spojené s dodaním Tovaru na miesto dodania.
3.8 Za súčasť záväzku Predávajúceho z tejto Zmluvy sa považuje aj garancia vykonávania záručného autorizovaného servisu počas doby 24 mesiacov odo dňa dodania Tovaru, údržby a opráv vo vlastných servisných strediskách alebo servisných strediskách zmluvných partnerov Predávajúceho, ktorý je Kupujúci oprávnený, nie však povinný využiť. V takom prípade Predávajúci zabezpečí i dodávku originálnych náhradných dielov a príslušenstva a ostatných dodávaných komponentov základnej a doplnkovej výbavy.
3.9 Predávajúci je povinný plniť záväzky zo Zmluvy tak, aby bola zabezpečená ochrana a zachovanie práv a oprávnených záujmov Kupujúceho voči tretím osobám a aby bolo zabezpečené zamedzenie porušovania zákonov a ostatných právnych predpisov Kupujúcim
3.10 Kupujúci sa predávajúcim sa dohodli, že Predávajúcemu nebude poskytnutý preddavok.
3.11 Kupujúci je povinný prevziať tovar v dohodnutom čase a na dohodnutom mieste a zaplatiť kúpnu cenu špecifikovanú v článku VI. Zmluvy a ďalej poskytnúť Predávajúcemu ďalšiu nevyhnutne potrebnú súčinnosť, v rozsahu potrebnom pre plnenie záväzku Predávajúceho z tejto Zmluvy.


IV. ČAS PLNENIA, MIESTO A SPÔSOB ODOVZDANIA

4.1 Táto Zmluva sa uzatvára na dobu 24 mesiacov. Predávajúci je povinný dodať Kupujúcemu Tovar v celosti najneskôr do 24 mesiacov dní odo dňa účinnosti zmluvy. Tovar môže byť v rámci lehoty na jeho dodanie dodaný zo strany Predávajúceho aj po jednotlivých častiach a to podľa dohody a čiastkových objednávok zo strany Kupujúceho. 
4.2 Tovar bude Predávajúcim Kupujúcemu odovzdaný na tomto mieste odovzdania: Vlčie hrdlo 82, 824 19 Bratislava. 
4.3 Predávajúci je povinný písomne oznámiť Kupujúcemu najneskôr 3 pracovné dni vopred pripravenosť Tovaru k jeho prevzatiu. V prípade neoznámenia dodávky Tovaru v zmysle predchádzajúcej vety, Kupujúci nie je povinný Tovar prevziať v deň doručenia Tovaru, ale až nasledujúci pracovný deň. Náklady spojené s odmietnutím prevzatia neoznámeného Tovaru znáša Predávajúci. 
4.4 Dopravu Tovaru na miesto určené Kupujúcim zabezpečuje Predávajúci na svoje náklady a nebezpečenstvo tak, aby bola zabezpečená dostatočná ochrana Tovaru pred poškodením, znehodnotením, zničením.
4.5 O prevzatí Tovaru spíšu obe Zmluvné strany písomný Preberací protokol o odovzdaní a prevzatí Tovaru (ďalej len „Preberací protokol“), ktorý bude obsahovať aj: 
4.5.1 meno a podpis zástupcu Predávajúceho, ktorý Tovar odovzdáva, 
4.5.2 meno a podpis zástupcu Kupujúceho, ktorý Tovar preberá, 3.6.3
4.5.3 presné označenie tovaru a počet kusov, 
4.5.4 dátum odovzdania a prevzatia Tovaru.
4.6 Ak pri preberaní Tovaru Kupujúci zistí, že Tovar resp. ktorýkoľvek kus Tovaru, má také vady a nedorobky, v dôsledku ktorých Tovar resp. ktorýkoľvek kus Tovaru nemôže byť použitý na svoj obvyklý účel, resp. bude nespôsobilý na takéto použitie, Kupujúci takýto Tovar resp. kus Tovaru neprevezme a spíše s Predávajúcim zápis o zistených vadách, spôsobe a termíne ich odstránenia. Po odstránení zistených vád je Predávajúci povinný písomne oznámiť Kupujúcemu, najneskôr 3 pracovné dni vopred, pripravenosť na odovzdanie Tovaru resp. ktoréhokoľvek kusu Tovaru. O odovzdaní a prevzatí Tovaru resp. ktoréhokoľvek kusu Tovaru bez vád a nedorobkov bude vyhotovený Preberací protokol. 
4.7 Tovar má vady, ak Tovar alebo jeho časť, alebo ktorákoľvek vec, právo alebo iná majetková hodnota, ktorá je súčasťou záväzku Predávajúceho, nie sú v súlade alebo nezodpovedajú podmienkam určeným v tejto Zmluve. Vadou sa rozumie odchýlka v kvalite, rozsahu a parametroch zákazky stanovených technickým zadaním Kupujúceho, touto Zmluvou a všeobecne záväznými právnymi predpismi. 
4.8 Tovar má vady, ak 
4.8.1 nie je dodaný v požadovanej kvalite, alebo dodanie Tovaru nezodpovedá predmetu dohodnutému v tejto Zmluve, 
4.8.2 vykazuje nedorobky, t. j. nie je dodaný v celom požadovanom rozsahu, 
4.8.3 sú vady a nedostatky v predložených dokladoch, alebo 
4.8.4 má právne vady v zmysle § 559 Obchodného zákonníka. 
4.9 Vlastnícke právo k Tovaru a nebezpečenstvo škody na Tovare prechádza na Kupujúceho riadnym odovzdaním a prevzatím Tovaru, t. j. podpisom Preberacieho protokolu zástupcami oboch Zmluvných strán.
4.10 V prípade, ak Predávajúci ponúkne tovar, ktorý považuje za ekvivalentný, je povinný o tom písomne informovať Kupujúceho najneskôr do troch pracovných dní od uzavretia Zmluvy v rámci svojich osobitných povinností pri plnení. Súčasne s týmto oznámením musí Predávajúci predložiť aj kompletnú dokumentáciu k dodávanému ekvivalentu, z ktorej bude jasne vyplývať, že produkt spĺňa všetky požiadavky na špecifikáciu danej položky. Kupujúci si na základe podrobného porovnania predložených údajov vyhradzuje právo vyhodnotiť a definitívne rozhodnúť, či navrhovaný ekvivalent skutočne spĺňa všetky požadované vlastnosti. Ak sa Predávajúcemu nepodarí preukázať, že ekvivalent spĺňa stanovené špecifikácie, bude sa toto konanie považovať za podstatné porušenie zmluvných podmienok. Takýto stav zakladá Kupujúcemu právo od Zmluvy odstúpiť alebo uplatniť voči Predávajúcemu zmluvnú pokutu v zmysle Obchodných podmienok elektronickej platformy (OPEP), pričom túto pokutu je možné počas trvania zmluvy ukladať aj opakovane.

V. PODMIENKY ZADÁVANIA ČIASTKOVÝCH OBJEDNÁVOK

5.1 Dodanie a odber Tovaru počas platnosti Zmluvy bude Zmluvnými stranami realizované na základe čiastkových objednávok vystavených Kupujúcim Predávajúcemu podľa aktuálnych potrieb Kupujúceho.
5.2 Kupujúci je oprávnený zadávať čiastkové objednávky prostredníctvom osôb, ktorých mená a kontaktné údaje oznámi kontaktná osoba Kupujúceho uvedená v záhlaví Zmluvy e-mailom kontaktnej osobe Predávajúceho po nadobudnutí účinnosti Zmluvy. Prípadné zmeny osôb oprávnených na zadávanie čiastkových objednávok budú účinné odo dňa e-mailového oznámenia zmeny postupom podľa predchádzajúcej vety.
5.3 Oprávnená osoba Kupujúceho zašle čiastkovú objednávku podľa 3.2 Zmluvy na e-mailovú adresu Predávajúceho uvedenú v záhlaví Zmluvy, pričom čiastková objednávka musí obsahovať:
5.3.1 odvolanie sa na Zmluvu, 
5.3.2 názov (druh) a množstvo Tovaru,
5.3.3 dátum a podpis povereného zástupcu Kupujúceho.
5.4 Čiastková objednávka sa považuje za prijatú zo strany Predávajúceho v deň, kedy bola na server Predávajúceho doručená e-mailová správa s priloženou čiastkovou objednávkou. Ak je čiastková objednávka prijatá zo strany Predávajúceho v pracovný deň, považuje sa za doručenú v tento pracovný deň. Ak je čiastková objednávka zo strany Predávajúceho prijatá v sobotu alebo v deň pracovného pokoja, považuje sa za doručenú v najbližší pracovný deň. Lehota na odovzdanie Tovaru Predávajúcim Kupujúcemu podľa bodu 4.3 Zmluvy začína plynúť odo dňa doručenia čiastkovej objednávky Predávajúcemu, nie odo dňa jej prijatia. Prípadná zmena e-mailovej adresy na doručenie čiastkovej objednávky Predávajúcemu je účinná odo dňa jej písomného oznámenia druhej Zmluvnej strane zaslanej z pôvodnej e-mailovej adresy.
5.5 Čiastkové objednávky je oprávnený vyhotovovať výlučne Kupujúci, pričom Predávajúci si nemôže nárokovať, aby počas doby trvania Zmluvy Kupujúci objednal akékoľvek množstvo alebo druh Tovaru.
5.6 Kupujúci je oprávnený zadávať čiastkové objednávky na množstvo Tovaru podľa svojej aktuálnej potreby. Kupujúci nie je povinný objednať od Predávajúceho celé predpokladané množstvo Tovaru podľa bodu 2.2 Zmluvy a zároveň Predávajúcemu nevzniká nárok na odovzdanie celkového predpokladaného množstva Tovaru podľa bodu 2.2 Zmluvy Kupujúcemu, ani na uplatnenie akýchkoľvek sankcií voči Kupujúcemu v prípade neodobratia celkového predpokladaného množstva Tovaru podľa bodu 2.2 Zmluvy.

VI. [bookmark: _Ref120972349]CENA A PLATOBNÉ PODMIENKY

6.1 [bookmark: _Ref132054317]Cena Tovaru je stanovená v súlade so zákonom č. 18/1996 Z. z. o cenách v znení neskorších predpisov a v súlade s Prílohou č. 1 - Návrhom na plnenie kritérií, a je stanovená nasledovne:

	Celková cena v EUR bez DPH
	[●] EUR (slovom [●] eur) bez DPH



(ďalej len „Kúpna cena“)

6.2 Ku Kúpnej cene bude pripočítaná DPH v súlade s platnými právnymi predpismi.
6.3 Kúpna cena je platná počas celej doby platnosti Zmluvy a je v nej zahrnuté všetko plnenie Predávajúceho, ktoré je predmetom Zmluvy a potrebné na riadne splnenie záväzku Predávajúceho zo Zmluvy. 
6.4 Zmluvná cena zahŕňa všetky náklady predávajúceho spojené s realizáciou zákazky, vrátane obalov, balenia, dopravy, vyloženie na určenom pracovisku / určenej budove, a ostatné nevyhnutné náklady na plnenie zmluvy.
6.5 Kupujúci sa zaväzuje, že zaplatí Predávajúcemu za riadne dodaný Tovar Kúpnu cenu, a to na základe doručených elektronických faktúr vystavených Predávajúcim. Predávajúci je oprávnený vystaviť elektronickú faktúru do pätnásteho (15.) dňa kalendárneho mesiaca bezprostredne nasledujúceho po mesiaci, v ktorom Predávajúci dodal a Kupujúci prevzal Tovar od Predávajúceho, a to podľa skutočne odobratého množstva Tovaru v príslušnom mesiaci, potvrdeného v jednotlivých dodacích listoch podpísaných oprávnenými zástupcami oboch Zmluvných strán. Kupujúci v súlade s § 71 ods. 1 písm. b) zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) výslovne súhlasí s vystavením elektronických faktúr.
6.6 Predávajúci je oprávnený fakturovať len skutočne dodaný Tovar, pričom jeho cena bude vypočítaná ako súčin ceny za jednu (1) položku Tovaru podľa bodu 6.1 Zmluvy a skutočne dodaného množstva Tovaru v zmysle príslušných dodacích listov. 
6.7 Každá elektronická faktúra musí obsahovať náležitosti daňového dokladu a musí povinne obsahovať nasledovné údaje:
6.7.1 odkaz na Zmluvu s uvedením čísla Zmluvy Kupujúceho, prípadne aj Predávajúceho;
6.7.2 označenie banky a číslo účtu v tvare IBAN, na ktorý sa má platiť;
6.7.3 fakturovanú sumu;
6.7.4 ďalšie náležitosti v zmysle zákona o DPH;
6.7.5 prílohy podľa Zmluvy.
6.8 [bookmark: _Ref120884729]Predávajúci zašle elektronickú faktúru z e-mailovej adresy Predávajúceho [●] na e-mailovú adresu Kupujúceho faktury.BB@svp.sk pričom:
6.8.1 jedna e-mailová správa môže obsahovať iba jednu prílohu (súbor). Tento súbor musí obsahovať maximálne jednu faktúru spolu s všetkými prílohami faktúry; 
6.8.2 všetky dokumenty obsiahnuté v súbore, či faktúry alebo prílohy, musia byť vo formáte PDF alebo PDF/A;
6.8.3 veľkosť prílohy e-mailovej správy nesmie presiahnuť 10 MB;
6.8.4 do predmetu e-mailovej správy je potrebné uviesť číslo faktúry Predávajúceho; 
6.8.5 názov priloženého súboru obsahujúceho elektronickú faktúru, musí obsahovať jedno zo slov: „Faktúra“, „Dobropis” alebo „Ťarchopis“, číslo dokladu a nepresiahne 128 znakov, pričom veľké a malé písmená, ani diakritika nebudú rozhodujúce.
6.8.6 Predávajúci, v prípade ak je to možné, pri odosielaní e-mailovej správy zaškrtne požiadavku „Požadovať potvrdenie o doručení“.
6.9 Faktúra sa považuje za prijatú zo strany Kupujúceho v deň, kedy bola na server Kupujúceho doručená 
e-mailová správa s priloženou faktúrou. Ak je faktúra prijatá zo strany Kupujúceho v pracovný deň, považuje sa za doručenú v tento pracovný deň. Ak je faktúra zo strany Kupujúceho prijatá v sobotu alebo v deň pracovného pokoja, považuje sa za doručenú v najbližší pracovný deň. Lehota splatnosti elektronickej faktúry sa začína počítať odo dňa jej doručenia, nie odo dňa jej prijatia. Prípadné zmeny e-mailových adries podľa bodu 6.8 Zmluvy sú účinné odo dňa ich písomného oznámenia druhej Zmluvnej strane zaslaného z pôvodnej e-mailovej adresy.
6.10 Zmluvné strany sú povinné zabezpečiť riadne uchovávanie a archiváciu faktúr v zmysle § 76 zákona o DPH, zaručujúce vierohodnosť pôvodu, neporušiteľnosť obsahu a čitateľnosť elektronických faktúr po celú dobu úschovy. 
6.11 Ak bude elektronická faktúra obsahovať nesprávne údaje alebo nebude obsahovať všetky údaje a náležitosti v zmysle platných právnych predpisov, najmä podľa § 74 zákona o DPH a bodu 6.6 Zmluvy alebo ak elektronická faktúra nebude zaslaná v súlade s bodom 6.8 Zmluvy, je Kupujúci oprávnený ju vrátiť na doplnenie Predávajúcemu, čím sa zastaví plynutie lehoty splatnosti faktúry a odo dňa doručenia novej riadne vyhotovenej a zaslanej faktúry začína plynúť nová tridsať (30) dňová lehota splatnosti.
6.12 Za deň úhrady bude považovaný deň odpísania finančných prostriedkov z bankového účtu Kupujúceho. Lehota splatnosti faktúry je tridsať (30) dní odo dňa jej doručenia Kupujúcemu.
6.13 Zmluvné strany sa dohodli, že Kupujúci neposkytne Predávajúcemu žiadny preddavok ani zálohovú platbu na plnenie záväzkov Predávajúceho zo Zmluvy.
6.14 Predávajúci je povinný dodať objednaný Tovar aj v prípade, ak za predchádzajúce čiastkové plnenia ešte nebola realizovaná úhrada faktúry, ktorej plynie lehota splatnosti. 

VII. [bookmark: bookmark10]ZODPOVEDNOSŤ ZA VADY A ŠKODU
 
7.1 Predávajúci zodpovedá v plnom rozsahu za škodu, ktorá vznikla Kupujúcemu v dôsledku alebo v súvislosti s porušením povinností Predávajúceho stanovených v Zmluve, resp. v súvislosti s plnením podľa Zmluvy, a to najmä za škodu, ktorá vznikla Kupujúcemu alebo tretej osobe v dôsledku toho, že Predávajúci nedodal Tovar riadne, včas a v požadovanej kvalite.
7.2 Predávajúci sa zbaví zodpovednosti za škodu výlučne v prípade, ak preukáže, že škoda bola spôsobená okolnosťami vylučujúcimi zodpovednosť.
7.3 Za okolnosť vylučujúcu zodpovednosť sa považuje prekážka, ktorá bráni Zmluvnej strane v splnení svojej povinnosti, pričom súčasne platí, že prekážka musí nastať nezávisle od vôle povinnej strany a nemožno predpokladať, že by povinná strana túto prekážku alebo jej následky odvrátila alebo prekonala a ďalej, že by v čase vzniku záväzku zo Zmluvy túto prekážku predvídala.
7.4 Náhrada škody je splatná do tridsať (30) dní odo dňa jej písomného uplatnenia poškodenou Zmluvnou stranou, pričom výška škody, ktorej náhrada sa požaduje musí byť preukázateľná a odôvodnená.
7.5 Predávajúci vyhlasuje, že Tovar má v čase jeho dodania Kupujúcemu zmluvne dohodnuté vlastnosti, spĺňa technické a kvalitatívne parametre, zodpovedá technickým normám a predpisom Slovenskej republiky nemá vady, ktoré by rušili alebo znižovali hodnotu alebo schopnosť použitia Tovaru na účel definovaný v bode 2.3 Zmluvy.
7.6 Predávajúci poskytuje Kupujúcemu záruku, že Tovar bude bez akýchkoľvek vád počas celej záručnej doby, že po túto dobu bude plne spôsobilý na použitie na účel definovaný v Zmluve a zachová si dohodnuté parametre. 
7.7 [bookmark: _Ref162283114]Predávajúci poskytuje Kupujúcemu záruku na Tovar v trvaní dvadsaťštyri (24) mesiacov. Záručná doba začne plynúť odo dňa podpisu príslušného Preberacieho protokolu oboma Zmluvnými stranami, vzťahujúceho sa špecifikovaný Tovar. 
7.8 Počas záručnej doby má Kupujúci právo požadovať a Predávajúci povinnosť bezodplatne odstrániť vady Tovaru.
7.9 Zmluvné strany sa výslovne dohodli na vylúčení pôsobnosti ustanovenia § 428 Obchodného zákonníka na Zmluvu. Kupujúci je tak oprávnený uplatniť skryté vady u Predávajúceho kedykoľvek počas trvania záručnej doby, najneskôr však do tridsať (30) dní odo dňa, kedy bola vada zistená.
7.10 Uplatnenie vád musí byť u Predávajúceho uskutočnené písomne (e-mailom), pričom vada musí byť dostatočne a zrozumiteľne špecifikovaná. V rámci uplatnenia vady je Kupujúci oprávnený podľa povahy vady určiť spôsob odstránenia vady, a to dodaním náhradného Tovaru, dodaním chýbajúceho Tovaru, opravou Tovaru, ak je vada opraviteľná a nejde o opakovanú vadu, odstránením právnej vady Tovaru. V prípade opravy Tovaru sa záručná doba k príslušnej časti Tovaru predlžuje o dobu od uplatnenia vád až do ich odstránenia; v prípade dodania náhradného Tovaru alebo chýbajúceho Tovaru začína odo dňa dodania a prevzatia takto dodaného náhradného alebo chýbajúceho Tovaru plynúť nová záručná doba na daný Tovar v dĺžke podľa bodu 7.7 Zmluvy.
7.11 [bookmark: _Ref162283186]Predávajúci je povinný začať s odstraňovaním vád bezodkladne po ich oznámení Kupujúcim. Predávajúci je povinný odstrániť riadne uplatnené vady na vlastné náklady, bezodkladne, najneskôr do pätnástich (15) dní od ich uplatnenia, ak sa Zmluvné strany vzhľadom na charakter vady písomne (e-mailom) vopred nedohodnú inak. Predávajúci je povinný nahradiť Kupujúcemu všetky nevyhnutné náklady, ktoré Kupujúcemu preukázateľne vznikli v súvislosti s uplatnením vád a ktorých nárok na zaplatenie si Kupujúci uplatnil u Predávajúceho.
7.12 Uplatnené vady Tovaru sa považujú za odstránené dňom podpisu protokolu o odstránení vád Tovaru oboma Zmluvnými stranami.
7.13 Ak predávajúci neodstráni vady Tovaru v lehote určenej v súlade s bodom 8.11 Zmluvy, je Kupujúci oprávnený vykonať odstránenie vád samostatne alebo ich vykonaním poveriť tretiu osobu. Takto vzniknuté náklady je Predávajúci povinný nahradiť Kupujúcemu do tridsať (30) dní odo dňa doručenia faktúry o ich vyúčtovaní. Ustanovenie tohto bodu Zmluvy nemá vplyv na zodpovednosť Predávajúceho za ďalšie vady Tovaru, resp. na Predávajúcim poskytnutú záruku.

VIII. ZMLUVNÉ SANKCIE

8.1 Zmluvná strana, ktorá zabezpečenú zmluvnú povinnosť porušila, je povinná zaplatiť zmluvnú pokutu druhej Zmluvnej strane do tridsať (30) dní odo dňa jej písomného uplatnenia druhou Zmluvnou stranou.
8.2 Pre prípad porušenia povinnosti Predávajúceho dodať Kupujúcemu Tovar riadne a včas je Predávajúci povinný zaplatiť Kupujúcemu zmluvnú pokutu vo výške 20,00 EUR, a to za každý čo i len začatý deň porušovania tejto zmluvnej povinnosti a za každé porušenie samostatne.
8.3 Pre prípad porušenia povinností Predávajúceho podľa bodu 8.11 Zmluvy je Predávajúci povinný zaplatiť Kupujúcemu zmluvnú pokutu vo výške 15,00 EUR za každý čo i len začatý deň porušovania zmluvnej povinnosti, a to za každé porušenie samostatne.
8.4 Zaplatením zmluvnej pokuty nie je dotknuté právo Kupujúceho na náhradu škody, ktorá mu vznikne porušením zabezpečovanej povinnosti zo strany Predávajúceho, v celom jej rozsahu (a teda aj škody presahujúcej zmluvnú pokutu).
8.5 Zaplatenie zmluvnej pokuty porušujúcou Zmluvnou stranou nezbavuje porušujúcu Zmluvnú stranu záväzku splniť povinnosti podľa Zmluvy.
8.6 Zmluvná pokuta sa považuje za zaplatenú jej pripísaním na účet oprávnenej Zmluvnej strany uvedený v písomnom uplatnení zmluvnej pokuty.
8.7 Zmluvné strany vyhlasujú, že výška zmluvných pokút dojednaných v Zmluve je obvyklá a primeraná povahe a významu zabezpečovaných záväzkov a s touto výškou bez výhrad súhlasia.
8.8 Pre prípad omeškania Kupujúceho s úhradou kúpnej ceny v lehote podľa bodu 6.12 Zmluvy je Predávajúci oprávnený uplatniť si nárok na zaplatenie úroku z omeškania v zmysle príslušných ustanovení Obchodného zákonníka vo výške aktuálnej sadzby zákonných úrokov.

IX. [bookmark: bookmark15]OSOBITNÉ USTANOVENIA

9.1 Akékoľvek informácie, ktoré pred alebo pri plnení Zmluvy Predávajúci získal od Kupujúceho alebo sa ich dozvedel, alebo zistil inak v súvislosti s plnením podľa Zmluvy, podliehajú obchodnému tajomstvu, ak sú svojou povahou spôsobilé byť predmetom takejto ochrany. Predávajúci sa zaväzuje zachovávať o všetkých týchto informáciách mlčanlivosť a dodržiavať povinnosti, ktoré mu v tejto súvislosti vyplývajú z príslušných právnych predpisov a zaväzuje sa nevyužiť ich vo svoj prospech, alebo v prospech tretích strán počas trvania Zmluvy ani po skončení jej platnosti. 
9.2 Zmluvné strany sa zaväzujú, že obchodné a technické informácie, ktoré im boli zverené zmluvným partnerom, nesprístupnia tretím osobám a nepoužijú tieto informácie pre iné účely, ako pre plnenie podmienok Zmluvy, okrem plnenia povinností Kupujúceho ako povinnej osoby v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon o slobode informácií“).
9.3 Všetky písomnosti týkajúce sa právnych vzťahov založených medzi Zmluvnými stranami Zmluvou sa doručujú na adresu Zmluvnej strany uvedenú v Zmluve:
9.3.1 osobne,
9.3.2 poštou,
9.3.3 treťou osobou oprávnenou doručovať zásielky,
9.3.4 e-mailom, pokiaľ je to výslovne uvedené v Zmluve.
9.4 Písomnosti sa považujú za doručené v deň osobného prevzatia, v deň doručenia prostredníctvom poštového podniku, v deň doručenia prostredníctvom tretej osoby oprávnenej doručovať zásielky alebo v deň odopretia prevzatia zásielky alebo v deň doručenia e-mailu.
9.5 E-mail sa považuje za prijatý v deň, kedy bol doručený na server druhej Zmluvnej strany. Ak je e-mail prijatý Zmluvnou stranou v pracovný deň, považuje sa za doručený v tento pracovný deň. Ak je e-mail prijatý v sobotu alebo v deň pracovného pokoja, považuje sa za doručený v najbližší pracovný deň.
9.6 Obe Zmluvné strany sú povinné oznámiť druhej Zmluvnej strane každú zmenu adresy na doručovanie podľa zásad uvedených v tomto článku do troch (3) dní odo dňa zmeny.
9.7 [bookmark: _Ref120966657]Ak zmluvná strana neprevezme písomnosť na adrese uvedenej v Zmluve a táto je zhodná s jej adresou zapísanou v obchodnom registri alebo inom registri, považuje sa písomnosť po troch (3) dňoch od jej uloženia za doručenú, a to aj vtedy, ak sa adresát o tom nedozvie. Všetky právne účinky doručovaných písomností nastanú v tomto prípade dňom, ktorým sa písomnosť považuje za doručenú.
9.8 [bookmark: bookmark17]Ak Zmluvná strana neprevezme písomnosť na adrese uvedenej v Zmluve a táto nie je zhodná s jej adresou zapísanou v obchodnom registri alebo inom registri, je odosielateľ povinný opakovane doručiť písomnosť na adresu Zmluvnej strany zapísanú v obchodnom registri alebo inom registri. 

X. UZATVÁRANIE ZMLÚV SO SUBDODÁVATEĽMI

10.1 [bookmark: _Ref480460216][bookmark: _Ref10714429][bookmark: _Ref92691281]Predávajúci pred uzatvorením Zmluvy predložil Kupujúcemu zoznam subdodávateľov v zmysle a rozsahu podľa § 41 ods. 3 zákona o verejnom obstarávaní, ktorý tvorí Prílohu č. 3 Zmluvy podľa bodu 12.12.2 Zmluvy (ďalej len „Zoznam subdodávateľov“).
10.2 [bookmark: _Ref506798103]Predávajúci nie je oprávnený plniť záväzky podľa Zmluvy prostredníctvom subjektov odlišných od subdodávateľov uvedených v Zozname subdodávateľov, pokiaľ nedôjde k ich zmene postupom podľa tohto článku Zmluvy.
10.3 V prípade zmeny v osobe subdodávateľa, ktorého kapacitami Predávajúci preukázal splnenie niektorej z podmienok účasti stanovených v súťažných podkladoch, je Predávajúci súčasne povinný zabezpečiť, aby nahradzujúci subdodávateľ spĺňal podmienky účasti, ktorých splnenie Predávajúci v procese verejného obstarávania preukázal kapacitami nahradeného subdodávateľa.
10.4 [bookmark: _Ref10647998][bookmark: _Ref3469587][bookmark: _Ref442941843]Za účelom každej zmeny v osobe existujúceho subdodávateľa alebo doplnenia ďalšieho subdodávateľa je Predávajúci povinný najneskôr päť (5) pracovných dní pred navrhovanou zmenou subdodávateľa (podpísaním zmluvy so subdodávateľom) doručiť Kupujúcemu oznámenie o zmene v Zozname subdodávateľov, ktoré musí obsahovať
10.4.1 [bookmark: _Ref10648001]identifikačné údaje nového subdodávateľa, ktorý bude poskytovať plnenie alebo jeho časť podľa Zmluvy v nasledovnom rozsahu: obchodné meno, sídlo resp. miesto podnikania, IČO subdodávateľa, meno, priezvisko, adresa pobytu a dátum narodenia osôb oprávnených konať za subdodávateľa,
10.4.2 podiel plnenia Zmluvy v percentách, ktorý má Predávajúci v úmysle zabezpečiť prostredníctvom nového subdodávateľa,
10.4.3 ak sa novým subdodávateľom nahrádza už schválený subdodávateľ, identifikačné údaje nahrádzaného subdodávateľa.
10.5 [bookmark: _Ref10647815]Prílohou oznámenia podľa predchádzajúceho bodu Zmluvy bude
10.5.1 potvrdenie o platnom zápise subdodávateľa v registri partnerov verejného sektora podľa § 11 zákona o verejnom obstarávaní (ak u subdodávateľa vznikla povinnosť byť registrovaný podľa zákona číslo 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov),
10.5.2 čestné vyhlásenie o tom, že subdodávateľ nemá v registri partnerov verejného sektora zapísaného konečného užívateľa výhod, ktorým je osoba podľa § 11 ods. 1 písmena c) zákona o verejnom obstarávaní (ak u subdodávateľa vznikla povinnosť byť registrovaný podľa zákona číslo 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov),
10.5.3 doklady, na základe ktorých nahradzujúci subdodávateľ preukáže, že spĺňa podmienky účasti uvedené v Súťažných podkladoch, ktorých splnenie Predávajúci v procese verejného obstarávania preukázal kapacitami nahradeného subdodávateľa (uvedené sa uplatní len v prípade zmeny v osobe subdodávateľa, ktorého kapacitami Predávajúci preukázal splnenie niektorej z podmienok účasti v Súťažných podkladoch zákazky),
10.5.4 čestné vyhlásenie, o tom, že subdodávateľ nie je sankcionovanou osobou, na ktorú sa vzťahuje sankčné opatrenie v zmysle zákona č. 289/2016 Z. z o vykonávaní medzinárodných sankcií a o doplnení zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov, nariadenia Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny alebo nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine,
10.5.5 čestné vyhlásenie, že u subdodávateľa nefiguruje ruská účasť, ktorá prekračuje limity stanovené v článku 5 nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení rozhodnutia Rady (EÚ) č. 2022/578 z 8. apríla 2022, ktorým sa mení rozhodnutie 2014/512/SZBP o reštriktívnych opatreniach s ohľadom na konanie Ruska, ktorým destabilizuje situáciu na Ukrajine.
10.5.6 [bookmark: _Ref503956984][bookmark: _Ref443029865]čestné vyhlásenie, že subdodávateľ ani jeho štatutárni zástupcovia nie sú ruským štátnym príslušníkom ani fyzickou alebo právnickou osobou, subjektom alebo orgánom so sídlom v Rusku.
10.6 [bookmark: _Ref61033832]Kupujúci je oprávnený písomne (e-mailom) namietať voči zmene subdodávateľa len vtedy, ak by neboli splnené podmienky uvedené v bode 10.4 alebo 10.5 Zmluvy, a to najneskôr päť (5) pracovných dní odo dňa doručenia oznámenia Predávajúcim.
10.7 [bookmark: _Ref503956968]Ak sa Kupujúci v lehote podľa bodu 11.6 Zmluvy nevyjadrí, predpokladá sa, že s navrhovanou zmenou Zoznamu subdodávateľov súhlasí a Predávajúci môže subdodávateľa použiť. 
10.8 Predávajúci je povinný zabezpečiť, aby jeho subdodávatelia mohli poskytovať plnenie prostredníctvom svojich ďalších subdodávateľov len za splnenia podmienky ich platného zápisu v registri partnerov verejného sektora podľa § 11 zákona o verejnom obstarávaní (ak u týchto subdodávateľov vznikla povinnosť byť registrovaní podľa zákona číslo 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov), pričom v prípade nedodržania týchto podmienok Predávajúci voči Kupujúcemu zodpovedá za škodu spôsobenú ich porušením.
10.9 Zmluvné strany vyhlasujú, že odsúhlasenie výberu subdodávateľov Kupujúcim alebo poskytnutie plnenia podľa Zmluvy alebo jeho časti subdodávateľom žiadnym spôsobom nezbavuje Predávajúceho záväzkov a povinností vyplývajúcich mu zo Zmluvy a Predávajúci je zodpovedný za plnenie subdodávateľov, ako by plnil sám.
10.10 Pre odstránenie pochybností Zmluvné strany vyhlasujú, že Predávajúci je povinný postupovať podľa tohto článku Zmluvy aj v prípade, ak v priebehu verejného obstarávania nepredložil Kupujúcemu žiadny zoznam subdodávateľov resp. tvrdil, že plnenie poskytne osobne a následne vznikla potreba poskytovať plnenie alebo jeho časť subdodávateľom.
10.11 Predávajúci je povinný písomne oznámiť Kupujúcemu každú zmenu údajov subdodávateľa uvedených v bode 10.4.1 Zmluvy, a to v lehote štrnásť (14) dní odo dňa, kedy k zmene došlo.
10.12 Pre odstránenie akýchkoľvek pochybnosti sa Zmluvné strany dohodli, že prípadná zmena osoby subdodávateľa (jej nahradenie resp. vymazanie zo zoznamu subdodávateľov) nezakladá povinnosť Zmluvných strán uzatvoriť dodatok k Zmluve, predmetom ktorého by bola aktualizácia Zoznamu subdodávateľov týkajúca sa údajov o subdodávateľoch.

XI. DOBA TRVANIA A UKONČENIE ZMLUVY

11.1 Zmluva sa uzatvára na dobu určitú, a to na dobu 24 mesiacov odo dňa nadobudnutia jej účinnosti.
11.2 Pred uplynutím času na ktorý bola Zmluva uzavretá, môže Zmluva zaniknúť aj: 
11.2.1 dohodou Zmluvných strán,
11.2.2 odobratím celkového dohodnutého množstva Tovaru,
11.2.3 písomnou výpoveďou Kupujúceho,
11.2.4 písomným odstúpením od Zmluvy.
11.3 Zmluvné strany môžu ukončiť Zmluvu uzavretím písomnej dohody o ukončení Zmluvy ku dňu uvedenému v takejto dohode, pričom Zmluvné strany zároveň vysporiadajú alebo dohodnú spôsob vysporiadania všetkých vzájomných nárokov vyplývajúcich zo Zmluvy.
11.4 Kupujúci je oprávnený ukončiť Zmluvu písomnou výpoveďou, aj bez uvedenia dôvodu. Výpovedná doba je štrnásť (14) dní a začína plynúť dňom bezprostredne nasledujúcim po dni, kedy bola výpoveď doručená Predávajúcemu.
11.5 Zmluvné strany sú oprávnené od Zmluvy odstúpiť v prípadoch uvedených v Zmluve, v prípadoch porušenia Zmluvy, ktoré je v Zmluve označené ako podstatné porušenie Zmluvy, najmä v prípade neplnenia podľa Zmluvy riadne a/alebo včas alebo v prípade, ak Predávajúci plní záväzky zo Zmluvy v rozpore so Zmluvou, alebo ak Predávajúci opakovane neodstránil nedostatky vzniknuté chybným plnením záväzkov zo Zmluvy bez zbytočného odkladu. Každé porušenie povinnosti, ktoré je v Zmluve sankcionované zmluvnou pokutou sa považuje za podstatné porušenie Zmluvy. Zmluvné strany sa dohodli, že Kupujúci je oprávnený od Zmluvy odstúpiť kedykoľvek počas trvania porušenia zmluvnej povinnosti, ktorá je dôvodom pre odstúpenie, teda nielen v lehote „bez zbytočného odkladu“.
11.6 Zmluvné strany môžu od Zmluvy odstúpiť aj v prípade ak:
11.6.1 bol na majetok Zmluvnej strany vyhlásený konkurz,
11.6.2 bolo proti Zmluvnej strane začaté konkurzné konanie,
11.6.3 bol proti Zmluvnej strane pre nedostatok majetku zamietnutý návrh na vyhlásenie konkurzu,
11.6.4 Zmluvná strana ako právnická osoba oprávnená podnikať je v likvidácii, 
11.6.5 Predávajúci postúpi práva a povinnosti zo Zmluvy bez súhlasu Kupujúceho na iný subjekt,
11.6.6 Kupujúci je v omeškaní s úhradou elektronickej faktúry v zmysle článku VI Zmluvy dlhšie ako tridsať (30) dní.
11.7 Odstúpenie od Zmluvy musí byť písomné s uvedením dôvodu odstúpenia od Zmluvy a doručené druhej Zmluvnej strane.
11.8 Účinky odstúpenia od Zmluvy nastávajú dňom doručenia písomného vyhotovenia odstúpenia druhej Zmluvnej strane. Zánikom účinnosti Zmluvy nezaniká povinnosť Zmluvných strán vysporiadať vzájomné vzťahy, ktoré vznikli na jej základe a/alebo z nej vyplývajú. Vzájomne poskytnuté plnenia, poskytnuté do dňa odstúpenia od Zmluvy si Zmluvné strany ponechajú.
11.9 Zánikom Zmluvy nie je dotknutý nárok na zaplatenie zmluvnej pokuty a na náhradu škody spôsobenej porušením a/alebo nesplnením povinností Zmluvnej strany podľa Zmluvy.
11.10 Ukončenie Zmluvy inak ako jej riadnym splnením nemá vplyv na trvanie práv a povinností, ktoré vznikli počas trvania Zmluvy.

XII. ZÁVEREČNÉ USTANOVENIA

12.1 Zmluva nadobúda platnosť dňom jej podpísania oboma Zmluvnými stranami.
12.2 Zmluvné strany berú na vedomie, že Zmluva je povinne zverejňovanou zmluvou podľa zákona o slobode informácií a pre nadobudnutie jej účinnosti je podľa § 47a ods. 1 zákona č. 40/1964 Zb. Občiansky zákonník v znení neskorších predpisov nevyhnutné jej zverejnenie. 
12.3 Zmluva nadobúda účinnosť v deň bezprostredne nasledujúci po dni jej zverejnenia v Centrálnom registri zmlúv. Zmluvné strany súhlasia so zverejnením Zmluvy podľa zákona o slobode informácií. Ak je Zmluva zverejnená viacerými účastníkmi, rozhodujúce je prvé zverejnenie Zmluvy.
12.4 Zmluvu je možné meniť a dopĺňať len formou písomných dodatkov podpísaných oprávnenými zástupcami oboch Zmluvných strán, ktoré budú tvoriť neoddeliteľnú súčasť Zmluvy.
12.5 [bookmark: _Ref120966822]Právne vzťahy medzi Kupujúcim a Predávajúcim, ktoré nie sú upravené v Zmluve, sa budú riadiť príslušnými ustanoveniami Obchodného zákonníka a ostatných príslušných právnych predpisov.
12.6 [bookmark: _Ref120976536][bookmark: _Ref120966803]Zmluvné strany sa pri plnení Zmluvy zaväzujú striktne dodržiavať platné právne predpisy zakazujúce podplácanie verejných činiteľov a súkromných osôb, protiprávne ovplyvňovanie verejných činiteľov, pranie špinavých peňazí a zaväzujú sa zaviesť a vykonávať všetky nevyhnutné a vhodné postupy a opatrenia vedúce k zabráneniu korupcie.
12.7 [bookmark: _Ref120976518][bookmark: _Ref120966830]Predávajúci vyhlasuje, že podľa jeho vedomostí žiaden z jeho predstaviteľov, zástupcov, zamestnancov, alebo iných osôb konajúcich v mene Predávajúceho pri poskytovaní plnenia podľa Zmluvy pre Kupujúceho alebo v jeho mene na základe Zmluvy neponúka ani nebude priamo alebo nepriamo ponúkať, dávať, poskytovať, vyžadovať ani prijímať finančné prostriedky alebo akékoľvek iné oceniteľné hodnoty, alebo poskytovať akékoľvek výhody, dary, alebo pohostenia osobe, spoločnosti alebo podniku alebo zamestnancovi, politickej strane či hnutiu, kandidátovi na politickú nomináciu, osobe, ktorá pôsobí v zákonodarnom, správnom alebo súdnom orgáne akéhokoľvek druhu, alebo v medzinárodnej verejnej organizácii za účelom ovplyvňovať konanie takejto osoby v jej funkcii, s využitím odmeňovania, alebo navádzania k nekorektnému výkonu príslušnej funkcie alebo činnosti akoukoľvek osobou, za účelom získania alebo udržania výhody pri plnení Zmluvy.
12.8 [bookmark: _Ref120976545]Predávajúci sa zaväzuje okamžite oznámiť Kupujúcemu primeranou formou akékoľvek podozrenie na porušenie povinností podľa tohto článku Zmluvy alebo akékoľvek skutočnosti, v dôsledku ktorých by sa vyhlásenie Predávajúceho podľa bodu 12.6 Zmluvy ukázalo ako nepravdivé a byť plne súčinný pri dôkladnom vyšetrení podozrenia.
12.9 Akékoľvek preukázané korupčné správanie Predávajúceho alebo porušenie povinností podľa bodov 12.5 až 12.7 Zmluvy sa považuje za podstatné porušenie Zmluvy.
12.10 Predávajúci nesmie previesť svoj záväzok zo Zmluvy, resp. jeho časť na inú osobu. Porušenie tejto povinnosti Zmluvné strany považujú za podstatné porušenie Zmluvy.
12.11 Ak niektoré z ustanovení Zmluvy je alebo sa stane úplne alebo sčasti neplatné a/alebo neúčinné a/alebo neuplatniteľné, takáto neplatnosť, neúčinnosť a/alebo nevykonateľnosť nemá za následok neplatnosť alebo neúčinnosť ďalších ustanovení Zmluvy (alebo zostávajúcej časti dotknutého ustanovenia). V takomto prípade sa obe Zmluvné strany zaväzujú bez zbytočného odkladu nahradiť takéto ustanovenie (jeho časť) novým ustanovením tak, aby bol zachovaný účel, sledovaný uzavretím Zmluvy a dotknutým ustanovením v čase uzatvorenia Zmluvy.
12.12 Zmluvné strany vyhlasujú, že sú v plnom rozsahu spôsobilé k uvedeným právnym úkonom a ich zmluvná voľnosť nie je ničím obmedzená. Zmluvné strany vyhlasujú, že ich vôľa vyjadrená v Zmluve je vážna, slobodná a určitá, že ich prejavy vôle sú dostatočne zrozumiteľné. Na znak súhlasu Zmluvných strán s celým obsahom Zmluvy ju obidve Zmluvné strany podpisujú.
12.13 Neoddeliteľnou súčasťou Zmluvy sú nasledovné prílohy:
12.13.1 Príloha č. 1 – Návrh na plnenie kritérií
12.13.2 [bookmark: _Ref162284398]Príloha č. 2 –  Zoznam Subdodávateľov



Zmluva je vyhotovená v slovenskom jazyku v štyroch (4) vyhotoveniach s platnosťou originálu. Predávajúci obdrží dve (2) vyhotovenia Zmluvy a Kupujúci dve (2) vyhotovenia Zmluvy.
                  

	




V Bratislave dňa 
Kupujúci

	

	




V [●] dňa 
Predávajúci


	[●]
generálny riaditeľ
SLOVENSKÝ VODOHOSPODÁRSKY PODNIK, štátny podnik
	
	[●]
meno a priezvisko štatutárneho orgánu
označenie štatutárneho orgánu
obchodné meno spoločnosti





